คลังเกาะติดตุกติกธอส.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คลังเกาะติดปัญหาตุกติกการระดมเงินพันล้านใน ธอส. พบขัดมติบอร์ด 
แหล่งข่าวจากกระทรวงการคลัง เปิดเผยว่า นายกรณ์ จาติกวณิช รมว.คลัง ได้สั่งให้ติดตามปัญหาในธนาคารอาคารสงเคราะห์ (ธอส.) อย่างใกล้ชิด หลังจากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้แจ้งเรื่องความผิดปกติในธุรกรรมระดมเงินฝากที่ทำกับ DEPFA Investment Bank Limited ซึ่งเป็นการระดมเงินฝากตามปกติแต่กลับมีการจ่ายค่าธรรมเนียมในสัดส่วนที่สูง 
ประกอบด้วย Facility Fee 0.72%, Arrangement Fee 0.5% และ Financial Advisor Fee 0.5% จากเงินฝากรวม 1,0001,200 ล้านบาท หรือตกประมาณ 17 ล้านบาท แล้วไม่ผ่านกระบวนการเปรียบเทียบราคาเพื่อให้ได้ราคาต่ำที่สุดตามระเบียบกระทรวงการคลัง
นอกจากนี้ ยังมีข้อมูลลับพบว่าหลังจากที่ทำธุรกรรมกับ DEPFA แล้วประมาณ 23 เดือน จึงได้มีการเปลี่ยนมาทำสัญญากับธนาคารทหารไทย และขัดกับมติคณะกรรมการ เพราะที่ประชุมกรรมการก่อนหน้านี้ 1 เดือน ได้มีมติสั่งแจ้งยกเลิกไปแล้ว
ทั้งนี้ ธอส.ได้ให้ DEPFA เป็นผู้แทนในการระดมเงิน ในวันที่ 10 ม.ค. 2548 หลังจากที่ได้รับข้อเสนอเมื่อวันที่ 24 ธ.ค. 2547 ถือว่าเป็นระยะเวลาที่สั้นมากในการพิจารณา หากคำนึงถึงวงเงินฝากที่สูงถึง 25 ล้านเหรียญสหรัฐ หรือกว่า 1,000 ล้านบาท 
คล้อยหลังจากนั้นในเดือน มี.ค. 2548 ธอส.จึงได้มีการนำตราสารนี้ไปทำ Cross Currency Swap (CCS) กับธนาคารทหารไทย ทำให้คู่สัญญา (Counter Party) กับ ธอส.กลายเป็นธนาคารทหารไทย จนเป็นเหตุให้การทำธุรกรรมกับ DEPFA ไม่ปรากฏในรายงานสถานะอนุพันธ์ที่เสนอต่อคณะกรรมการในปัจจุบัน แต่คู่สัญญากลายเป็นธนาคารทหารไทย
ขณะที่ปัจจุบันธนาคาร DEPFA ซึ่งเคยมีสาขาในฮ่องกงได้ปิดสำนักงานฮ่องกงไปแล้ว และไม่มีสาขาในภูมิภาคนี้